|  |  |
| --- | --- |
| **РЕЗЮМЕ НА ЦЯЛОСТНА ПРЕДВАРИТЕЛНА ОЦЕНКА НА ВЪЗДЕЙСТВИЕТО** | |
| **Министерство на земеделието** | **Нормативен акт:**  Проект на Закон за представителните браншови организации за производство и преработка на селскостопански продукти |
| **Период на извършване на оценката:**  юли 2022 г. | *От какво ниво възниква необходимостта от предприемане на действието?* |
| **Лица за контакт:** |  |
| **Десислава Петрова**  директор на дирекция „Правни дейности и законодателство на Европейския съюз”, МЗм | Телефон за контакт: 02 985 11 236  ел. адрес: [DEPetrova@mzh.government.bg](mailto:DEPetrova@mzh.government.bg) |
| **Диана Филева**  Главен юрисконсулт, дирекция „Правни дейности и законодателство на Европейския съюз”, МЗм  **Ирина Лазарова**  Директор на дирекция „Пазарни мерки и организации на производители”, МЗм  **Елена Александрова**  Началник отдел, дирекция „Пазарни мерки и организации на производители”, МЗм  **Айлин Мехмедова**  Държавен експерт, дирекция „Пазарни мерки и организации на производители”, МЗм | Телефон за контакт: 02 98511 115  ел. адрес: [DFileva@mzh.government.bg](mailto:DFileva@mzh.government.bg)  Телефон за контакт: 02 985 1 620  ел. адрес: [ILazarova@mzh.government.bg](mailto:ILazarova@mzh.government.bg)  Телефон за контакт: 02 98511 447  ел. адрес: [EAleksandrova@mzh.government.bg](mailto:EAleksandrova@mzh.government.bg)  Телефон за контакт: 02 98511 315  ел. адрес: AMehmedova@mzh.government.bg |
| **1. Проблеми, цели и варианти на действие** | |
| **1.1. Основен проблем за решаване:** Определяна на критерии за представителност на браншовите организации в сектор „Земеделие“. Министерството на земеделието (МЗм) подготви проект на Закон за представителните браншови организации за производство и преработка на селскостопански продукти. (ЗПБОППСП).  Законопроектът има за цел да уреди функционирането на браншови организации в съответствие с Правилата за определяне на национално, регионално и областно представителни браншови организации (Правилата), част от Стратегически план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет (Стратегическия план), което определя потребността от създаване на законова рамка.  Към настоящия момент съществуват множество браншови организации, които динамично променят членската си маса и териториалния си обхват. Това създава затруднения в МЗм при определяне на представителността им и комуникацията с тях. В допълнение липсата на ясни критерии за представителност създава предпоставка за различни и противоречащи позиции в един и същ земеделски бранш. Последствията са значими и за двете страни. Министерството на земеделието не може да отрази целесъобразно позициите и заявения интерес от страна на различните производители в провежданите политики. При липса на единна позиция по разглеждания въпрос в министерството няма увереност, че при разработването на определена политика са взети предвид позициите на заинтересованите страни - организации и земеделски стопани в дадения сектор. От страна на земеделските стопани неефективната комуникация създава впечатление, че позицията им може да остане незачетена, а направените предложенията за промени в сектора да не отчитат последиците за определени групи земеделски стопани.  Създаването на модерна и съвременна правна рамка, която да обедини браншови организации за производство и преработка на селскостопански продукти ще осигури прилагане на механизми за сътрудничество на национално, регионално и областно ниво с представителни браншови организации. Прилагането на новия закон е стъпка в посока повишаване на информираността за вида на земеделските стопани, заетите в агробизнеса, отглежданите и произвежданите продукти в България, имащи важна роля в осигуряване на продоволствената сигурност и осъществяването на амбицията ни като страна-членка на ЕС земеделските производители в Република България да бъдат обединени и сами да решават кой да ги представлява пред органите на централната и местната администрация и да защитава интересите им.  Законопроектът ще допринесе за очакваните ползи за земеделските производители и бизнес операторите, които, функционирайки обединени на национално, регионално и областно ниво, ще имат обща визия за развитие, прозрачен избор за членство и представителност и регламентирани отношения с държавните институции. | |
| **1.2. Цели**  **Общи цели**   * Изготвяне на законопроекта съгласно Правила за определяне на областно, регионално и национално представителни браншови организации за производство и преработка на селскостопански продукти, част от Стратегически план * ясно определяне на критериите за представителност на браншови организации за производство и преработка на селскостопански продукти в Република България. Определянето на представителност ще да допринесе за видимост на основните представители в институциите, които да бъдат видими, както за администрацията, така и за гражданите и бизнес операторите. * Създаване на модерна, единна и съвременна нормативна рамка, която да осигури еднакво третиране при определяне на представителността на обединенията в сектор „Земеделие“.   С ефективното ѝ прилагане ще се гарантира по най-добрия начин представителността на различните браншове в сектор „Земеделие“.  **Конкретни цели**   * Определяне на ясни критерии за представителност на областно, регионално и национално ново в сектор „Земеделие“; * Създаване на публичен регистър на електронната страница на МЗм за всички представителните обединения в сектор „Земеделие“;     **Оперативни цели**   * Идентифициране на представителните обединения с цел осигуряване на финансиране и подпомагане от фондовете на ЕС; * Определянето на правила за различните обединения, което да подпомогне идентифицирането им, както от страна на администрацията, така и от страна на гражданите; * Яснота за земеделските стопани, кой точно ги представлява в институциите и от кого да получават достоверна информация. Липсата на информираност на земеделските стопани и влошената координацията между компетентните органи и всички заинтересовани страни създава неяснота и в двете посоки. | |
| **1.3. Варианти за действие:**  При извършване на настоящата оценка на въздействието бяха идентифицирани два основни варианта на действие по отношение на заложените цели:   1. Без действие и запазване на настоящата ситуация; 2. Актуализация на действаща нормативна уредба;   3. Създаване на Закон за представителните браншови организации за производство и преработка на селскостопански продукти; | |
| **Вариант 1: Без действие и запазване на настоящата ситуация**  **Вариант 1:** При Вариант 1 няма да бъдат предприети действия за създаване на нов закон имащ за цел определяне на представителност на обединенията в сектор „Земеделие“. Няма да се създаде ефективна и съвременна правна рамка, която да повиши информираността на администрацията по отношение, провежданите обществени консултации със заинтересованите страни, отразяването на техните интереси и визия за развитие на конкретен бранш.  Към настоящия момент не съществува законодателство което да урегулира или да определя правилата по които да бъдат създавани браншови организации или да бъде определяна представителността им. Не съществува и европейско законодателство, на база на което да бъде препоръчано или да бъдат задължени страните членки да адаптират националното си законодателството в посока урегулиране дейността на браншовите организации, поради което не е възможно да бъдат посочени действащи правни норми в тази област.  Състоянието на различните браншове в сектор „Земеделие“ през последните години е детайлно изследвано в II Раздел на настоящия доклад. Видно от данните, представени в II Раздел на настоящия доклад, не може да се отчете развитие на различните сектори в разглежданите отрасли по отношение на обединенията и представителността им, тъй като не се наблюдава никаква динамика и промяна в обединенията участващи при определяне на политиките в различните браншове.  Министерството на земеделието и неговата администрация ще продължи да общува с различни браншови организации, които динамично променят членската си маса и териториалния си обхват. Ще продължи да се осъществява комуникация с представители на обединения, без да ясно тези обединения кого точно представляват. Липсата на ясни критерии за представителност създава предпоставка за отразяване на различни и противоречащи позиции в един и същ земеделски сектор и затруднения при определянето на важността им. Министерството и в новия програмен период ще бъде в позиция да бъде поставено под въпрос адекватното отразяването на позициите и интересите на земеделските стопани и агробизнеса по отношение на провежданите политики. В случаите, когато няма изразена единна позиция по разглежданите въпроси остава вероятността за неувереност от страна на администрацията, че са взети предвид позициите на всички обединения и земеделски стопани в дадения сектор, а от страна на ангажираните в сектор „Земеделие“, че не са разбрани исканията им. Министерството на земеделието няма да има възможност в дългосрочен план за ефективна комуникация със земеделските стопани и агробизнеса.  **Вариант 2:** **Актуализация на действаща нормативна уредба;**  Към настоящия момент не съществува единен закон за браншовите организации в сектор „Земеделие“, който да бъде допълнен или изменен в посока уреждане представителност на браншовите организации за производство и преработка на селскостопански продукти.  На практика отделни текстове за представителност на организации по сектори съществуват и могат да бъдат изменени и допълнени в следните закони:   * Закона за животновъдството; * Закона за маслодайната роза; * Закона за тютюна, тютюневите и свързаните с тях изделия; * Закона за храните; * Закона за прилагане на Общата организация на пазарите на земеделски продукти на Европейския съюз;   Ще са необходими промени и в следните подзаконови нормативни актове:   * Правилника за организацията и дейността на Съвета по животновъдство; * Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми; * Наредба № 1 от 2015 г. за договорните отношения в сектора на млякото и условията и реда за признаване на организации на производители, техни асоциации и междубраншови организации в сектора на млякото и млечните продукти; * Наредба № 12 от 2015 г. за условията и реда за признаване на организации на производители на земеделски продукти, асоциации на организации на производители и междубраншови организации и на групи производители; * Наредба № 22 от 21 декември 2016 г. за реда за воденето на регистър на тютюнопроизводителите и регистър на лицата, които притежават разрешение за изкупуване на суров тютюн; * Наредба № 3 от 29 януари 1999 г. за създаване и поддържане на регистър на земеделските стопани;   Промяната в различни по ранг нормативни актове се извършва по различен ред и отнема различно време в зависимост от процедурите по съгласуване между отделните ведомства и обществените консултации със заинтересованите страни. Актуализацията на подзаконовите нормативни актове спрямо промените в законите се забавя средно с около 6 месеца, а това води до затруднения при практическото прилагане на съответните разпоредби и отлагане на съответното действие за следващата стопанска или финансова година.  **Вариант 3: Изготвяне на проект на Закон за представителните браншови организации за производство и преработка на селскостопански продукти**  При **Вариант 3** ще се създаде рационална, единна и модерна правна рамка на Закон за представителните браншови организации за производство и преработка на селскостопански продукти. Законът ще има за цел да уреждането и включването в публичен регистър, подържан на интернет страницата на Министерството на земеделието на представителните браншови организации в съответствие с Правилата за определяне на национално, регионално и областно представителни браншови организации, част от Стратегическия план на Република България, което определя потребността от създаване на законова рамка.  Към настоящия момент съществуват множество браншови организации, които динамично променят членската си маса и териториалния си обхват. Това създава затруднения в МЗм при определяне на представителността им и комуникацията с тях. В допълнение липсата на ясни критерии за представителност създава предпоставка за различни и противоречащи позиции в един и същ земеделски бранш. Последствията са значими и за двете страни. Министерството на земеделието не може да отрази целесъобразно позициите и заявения интерес от страна на различните производители в провежданите политики. При липса на единна позиция по разглеждания въпрос в Министерството няма увереност, че при разработването на определена политика са взети предвид позициите на заинтересованите страни - организации и земеделски стопани в дадения сектор. От страна на земеделските стопани неефективната комуникация създава впечатление, че позицията им може да остане незачетена, а направените предложенията за промени в сектора да не отчитат последиците за определени групи земеделски стопани.  Създаването на модерна и съвременна правна рамка, която да обедини браншови организации за производство и преработка на селскостопански продукти ще осигури прилагане на механизми за сътрудничество на национално, регионално и областно ниво с представителни браншови организации. С прилагането на новия закон ще се гарантира по най-добрия начин продоволствената сигурност в Република България и осъществяването на амбицията ни като страна-членка на ЕС земеделските производители в Република България да бъдат обединени и сами да решават кой да ги представлява пред органите на централната и местната администрация и да защитава интересите им.  Законопроектът ще допринесе за очакваните ползи за земеделските производители и бизнес операторите, които, функционирайки обединени на национално, регионално и областно ниво, ще имат обща визия за развитие, прозрачен избор за членство и представителност и регламентирани отношения с държавните институции.  В законопроекта са въведени специфични изисквания, въз основа на които да бъдат вписани в регистъра на министерство на земеделието областно, регионално и национално представителни браншови организации за производство и преработка на селскостопански продукти, които най – общо се свеждат до следното:  При ***Областно представителна браншова организация*** в различните браншове, са въведени следните критерии за сектор:   * **„Растениевъдство“** – членове - минимум 7 земеделски стопани, регистрирани за предходната година по Наредба № 3 от 29.01.1999 г. в съответния сектор и бранш. * **„Животновъдство“** – членове - минимум 7 земеделски стопани, регистрирани за предходната година по Наредба № 3 от 29.01.1999 г. в съответния сектор и бранш с регистриран обект по реда на Закона за ветеринарно-медицинската дейност, членуващи само в една областна браншова организация за съответния вид животни; * **„Преработка на селскостопански продукти“** - *да отговаря най-малко на едно от следните изисквания*: * да обединява и представлява най-малко 30 на сто от официално регистрираните производители и/или преработватели на даден преработен селскостопански продукт/и за съответната/ите област/и; * членовете на организацията да произвеждат и/или преработват най-малко 30 на сто от обема на даден/ни преработен/ни селскостопански продукт/и за съответния/те област/и; * членовете на организацията да представляват най-малко 30 на сто от стойността на продукцията на даден/и продукт/и за съответната/ите област/и.   Предвидени са и варианти, в случай че производителите и/или преработвателите на селскостопански продукти не отговарят на никое от горепосочените изисквания поради териториални или други специфики на конкретния продукт, да разполагат с възможността да образуват областно представителна браншова организация от най-малко 7 члена, които имат регистриран или одобрен обект за производство и/или преработка по Закона за храните и по Закона за фуражите за съответния бранш.  Различното изискване при **Регионално представителна браншова организация** е, че в тях трябва да членуват най-малко две областно представителни браншови организации от един и същи сектор и бранш, които трябва да бъдат в териториална непрекъснатост в областите, от които обединява членове.  При **Национално представителна браншова организация**, специфични изисквания за да бъдат вписани в регистъра на министерство на земеделието за различните секори са:   * **„Растениевъдство“** - обединява най-малко седем областно представителни браншови организации или да има областни структури в не по-малко от седем области на страната, с минимален брой от седем члена във всяка област. * **„Животновъдство“:** * обединява най-малко седем областно представителни браншови организации или да има областни структури в не по-малко от седем области на страната, с минимален брой от седем члена във всяка област; * има членове, които отглеждат минимум 30 % от вида животни в страната или представляват 30 % от стопанствата на територията на страната за съответния вид животни спрямо официалната статистика на Министерството на земеделието.   И тук са предвидени възможности,ако една браншова организация не отговоря на тези изисквания поради териториални или други специфики на съответния вид култури/животни, може да бъде вписана като национална само по преценка на министъра на земеделието. | |
| **2. Препоръчителен вариант** | |
| **2.1. По основният проблем:**  Въз основа на анализа на възможните варианти за действие за постигане на заложените цели и сравнението на техните потенциални въздействия, като най-ефективен в постигането на заложените цели е определен при **Вариант 3** „Създаване на Закон за представителните браншови организации за производство и преработка на селскостопански продукти“. Този вариант е единственият начин, който без да води до генериране на разходи в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели.  **Административна тежест:**  **Определяне на административната тежест при разгледаните варианти:**   |  |  |  |  | | --- | --- | --- | --- | | **Административна тежест** | **Вариант 1** | **Вариант 2** | **Вариант 3** | |  | Няма да се определят ясни процедури за регистрация на браншовите организации в съответствие с принципите и целите на Закон за ограничаване на административното регулиране и административния контрол върху стопанската дейност за подобряване на ефективността на прилагания контрол от страна на МЗм, намаляване на административната тежест за бизнес операторите и стимулиране на работа в електронна среда. | В отделни закони ще се определят процедури за регистрация на браншовите организации в съответствие с принципите и целите на Закон за ограничаване на административното регулиране и административния контрол върху стопанската дейност за подобряване на ефективността при комуникацията с МЗм. Административната тежест за бизнес операторите би се увеличила с оглед необходимостта от проследяването на различни специални закони. | Ще се определят ясни процедури за регистрация на браншовите организации в съответствие с принципите и целите на Закон за ограничаване на административното регулиране и административния контрол върху стопанската дейност за подобряване на ефективността при комуникацията МЗм, би намаляла административната тежест за бизнес операторите и стимулиране на работа в електронна среда. | | |
| **3. Разходи и ползи от вариантите за действие** | |
| **3.1.** Акцент в оценката е поставен върху въздействията на промените върху ключовите заинтересовани страни, а именно:   * страни, които биха могли да възпрепятстват прилагането на планираните изменения, ако откажат да участват и да допринасят за въвеждането им: * Представители на асоциации, браншови организации, съюзи, кооперации, конфедерации и други обединения извършващи дейността си в сектор „Земеделие“; * Представители на агробизнеса; * страни, които имат познания в областите, които ще се регулират от анализираните изменения и допълнения, и биха могли да допринесат с експертизата си:   + Министерство на земеделието;   + Държавен фонд „Земеделие“   Ползи върху заинтересованите страни   |  |  |  |  | | --- | --- | --- | --- | | **Заинтересовани страни** | **Вариант 1** | **Вариант 2** | **Вариант 3** | | **Администрация** | Няма. | Ще бъдат определени ясни и еднакви за всички критерии за представителност на обединената в определени сегменти на сектор „Земеделие“; | Яснота с кого общува МЗм;  Кой точно представляват обеденията при комуникацията с МЗ ;  Ще бъдат определени ясни и еднакви за всички критерии за представителност на обединенята в сектор „Земеделие“;  Сигурност в отразяването на мнения от земеделският сектор.  Създаване на ефективна комуникация, директно с различните браншове на сектора и индиректно със земеделските стопани; | | **Представители на различните браншове в сектор „Земеделие“** | Няма. | Ще се създаде равнопоставеност на интересите на земеделските стопани, независимо от големина на браншовата организация и предмета на дейност в определени сегменти на сектор „Земеделие“;. | Ще се създаде равнопоставеност на интересите на земеделските стопани, независимо от големина на браншовата организация и предмета на дейност.  Справедливо участие в определянето на политики и стратегии в сектор „Земеделие“ само от реални представители на зем. стопани и агробизнеса.  Възможност освен основните големи представители на агробизнеса, да бъде осигурена представителност на всички официално регистрирани и функциониращи в конкретен бранш земеделски стопани. |   Разходи върху заинтересованите страни   |  |  |  |  |  |  |  |  | | --- | --- | --- | --- | --- | --- | --- | --- | | **Заинтересовани страни** | **Вариант 1** | **Вариант 2** | **Вариант 3** |  |  |  |  | | **Администрация** | Няма | - създаване няколко регистрационни платформи; | - създаване на  регистрационна платформа; |  |  |  |  | | **Бизнес** | Няма | - не може да бъдат посочени конкретни стойности. | - не може да бъдат посочени конкретни стойности. |  |  |  |  | | |
| Предложените промени в законопроекта не водят до икономическо, социално и екологично въздействие, тъй като не са свързани нито директно, нито индиректно с конкретни земеделски дейности, а засягат единствено подаване на коректни данни на Министерство на земеделието.  Определянето на представителност има доброволен, а не задължителен характер за заинтересованите страни. В допълнение обединенията в земеделския сектор са функциониращи и формирани от членска маса, поради което не би следвало да бъдат затруднени да представят информацията за членовете си, спрямо сферата им на дейност с която те реално са запознати, представяйки в министерството проблемите и трудностите пред които са изправени различните браншове.  Изискуемите данни в законопроекта, нямат характер на информация, която да е изискуема от друга институция или да изисква разполагане със специфично оборудване за набавянето ѝ и не води до създаване на допълнителна административна тежест. Подаването на информация също така не е свързано с парични такси, вписването в регистъра на Министерство на земеделието също не е обвързано с парични такси, отписването от регистъра не е обвързано с налагане на парични глоби, поради което не са прогнозирани количествено разходите и ползите, които да се изчислят на годишна база. | |
| **4. Проведени консултации** | |
| Подготовката на законопроекта следваше процесите по реда на Наредбата за обхвата и методологията за извършване на оценка на въздействието по концепция на проект на ЗПБОППСП с изготвянето му, а именно:  1. На 18.05.2022 г . на портала за обществени консултации (strategy.bg) и на електронната страница на Министерство на земеделието бяха публикувани:   * Консултационен документ (Приложение 4) за концепция на проект на ЗПБОППСП; * Въпросник относно оценка на въздействието върху земеделските производители и обединенията в сектор „Земеделие“ на законопроекта (Приложение 5).   Периода за провеждане на обществените консултации приключи на 17.06.2022 г.  Чрез обществената консултация бяха поканени всички заинтересовани страни да дадат предложения и коментари по концепцията на ЗПБОППСП, която има за цел да представи основните направления на бъдещите нормативни предложения за създаване на регистрационно производство за публично обявяване на имената на представителните обединения, на национално, регионално и областно ниво.  В отговор на проведената консултация в МЗм са получени 110 броя попълнени Въпросници и 4 становища, като тяхното цифрово изражение е следното: 52 от членове на ГП и ОП, 31 от предтавители на асоциации, 21 на въпроса - Друго (посочете Ваш отговор) не са се идентифицирали, 4 от земеделски стопани, 2 от представителна на национално равнище организация на работодатели.  2. Информацията от получените отговори и предложения е систематизирана и обработена;  3. Изготвен е доклад за цялостна предварителна оценка на въздействието на проект на Закон, уреждащ представителността на браншовите организации за производство и преработка на селскостопански продукти на национално, регионално и областно ниво;  3. Изготвено е резюме на доклада по образец съгласно Приложение № 2 от Наредбата.  Информацията, попълнена от заинтересованите страни във въпросниците е анализирана и обобщена.  Видно от проведената обществена консултация, заинтересованите страни реагират позитивно на идеята за създаване на закон за представителните браншови организации в сектор земеделие. Те считат че предвиждането на конкретни изисквания и критерии на които браншовите организации следва да отговарят, за да придобият качеството представителни и вписването им в специален регистър ще внесе яснота и прозрачност в сектора и считат че интересите им могат да бъдат защитени във висока степен от подобни обединения. По-голяма част от тях не намират изискванията на закона рестриктивни и не считат че Държавата упражнява контрол върху тях или тяхната дейност чрез предвидените изискванията. Отговорите на заинтересованите страни показват и желанието им да се обединяват с цел защитаване на общи интереси и постигане на общи цели. Допълнителна форма на обединение създава за тях една допълнителна правна възможност, от която същите могат да се възползват.  Обществените консултации по реда на чл. 26 от Закона за нормативни актове, съгласно който в процеса по изработване на проект на нормативен акт се провеждат обществени консултации с гражданите и юридическите лица ще се проведат и направените целесъобразни бележки и предложения ще бъдат отразени в законопроекта. | |
| **5. Привеждане в действие и изпълнение** | |
| Предвижда се новият ЗПБОППСП да влезе в сила от 2023 г. Очаква се пълно осъществяване на основните цели на закона, да бъдат постигнати с влизането му в сила, а резултатите от конкретните и оперативни цели до една година след обнародването му. | |
| **Коя институция ще отговаря за изпълнението на предложението и за контрола?**  Министерството на земеделието е отговорната институция за изпълнението на предложението, както и за неговият контрол.  За приемането на проекта на акт са необходими допълнителни разходи/трансфери и други плащания по бюджета на Министерството на земеделието. Приемането на закона ще доведе до допълнителни разходи по бюджета на органите, провеждащи държавната политика в сектора. Повишава се информираността в резултат на което се внася яснота в работата на администрацията на Министерство на земеделието и се създава предпоставка за повишаване на ефективността на работата с различните браншове в земеделските сектори и така да се постигнат по-добри резултати с по-малко разходи. За покриване на разходите за изграждането на регистър в съответствие със законопроекта следва да бъдат предвидени необходимите средства, които да се осигурят от държавния бюджет в бюджета на съответната администрация. Това е определено в Закона за публичните финанси, тъй като за бюджетите на разпоредители с бюджет по държавния бюджет важат едни и същи правила за всички етапи на бюджетния процес. Съгласно чл. 2 от Закона за публичните финанси с друг закон не може да се създава уредба на материята, предмет на Закона за публичните финанси, която да се отклонява от принципите и правилата, определени в закона за публичните финанси, а определянето на целеви характер на бюджетните приходи противоречи на основен принцип, заложен в чл. 17, ал. 1 от Закона за публичните финанси - постъпленията не са целеви и служат за покриване на плащанията. В тази връзка всички средства, необходими за обезпечаване на дейностите по изграждането на регистър имащ за цел да осигури публичност на представителните браншови организации следва да бъдат планирани и разчетени. Към настоящия момент обединенията участващи в Консултативните съвети към министъра на земеделието общо са 72. При изграждането на регистъра, който да подържа информация за дейността им общият административен товар за създаването на публичен регистър е 15 247,06 лв., изчислени на базата на:  1. Брой часове, необходими за извършването на дейността: 8 часа  2. Средна работна заплата на човека, който трябва да извърши дейността:1 500 лв.;  3. Брой на фирмите, които трябва да извършат дейността: 72;  4. Брой пъти на година, които бизнесът трябва да извърши дейността: 3 пъти.  Проектът на акт не води до изменения в целевите стойности на показателите за изпълнение, в това число ключовите индикатори.  Предложеният проект на акт не води до въздействие върху държавния бюджет. | |
| **Име, длъжност и подпис на директора на дирекцията, отговорна за извършването на цялостната предварителна оценка на въздействието:**  **Име и длъжност:** Десислава Петрова - директор на дирекция „Правни дейности и законодателство на Европейския съюз”  **Дата:** 23.09.2022 г.  **Подпис:** | |